পাহাড়ি গরিলা পৃথিবীর বিপন্ন প্রজাতির প্রাণীদের মধ্যে অন্যতম। ধারণা করা হয়, বিশ্বে এদের বর্তমান সংখ্যা মাত্র ৫ হাজার। আফ্রিকায় বিপন্ন প্রজাতির গরিলা রক্ষায় কাজ করছে গ্রেস সেন্টার। প্রতিষ্ঠানটির সাম্প্রতিক একটি ভিডিও ফুটেজে দেখা গেছে, শিশু গরিলাটির আনন্দদায়ক সময় কাটানোর অভূতপূর্ব একটি দৃশ্য। লালন-পালনের দায়িত্বে থাকা এক কর্মী বগলের নিচে ও পেটে কাতুকুতু দেওয়ায় গরিলাটি হেসে ওঠে। হাসতে হাসতে বেচারা গড়াগড়ি খায়।